open-index/open-wikipedia-markdown huggingface dataset:
ভাঙ্গা উপজেলা

**ভাঙ্গা** বাংলাদেশের ফরিদপুর জেলার অন্তর্গত একটি উপজেলা।

## অবস্থান
ভাঙ্গা ফরিদপুর সদর থেকে ২৮ কিঃ মিঃ পূর্বে কাওরাকান্দি থেকে ২০ কিঃ মিঃ দক্ষিণ পশ্চিমে। এই উপজেলার উত্তরে সদরপুর উপজেলা ও নগরকান্দা উপজেলা, দক্ষিণে গোপালগঞ্জ জেলার মুকসুদপুর উপজেলা ও মাদারীপুর জেলার রাজৈর উপজেলা, পূর্বে মাদারীপুর জেলার শিবচর উপজেলা ও সদরপুর উপজেলা, পশ্চিমে নগরকান্দা উপজেলা।

## প্রশাসনিক এলাকা
thumb|ভাঙ্গা উপজেলার মৌজা জিওকোড ম্যাপ

ইউনিয়ন ১২ টি, মৌজা ১৩৬ টি, গ্রাম ২২৭ টি।

**ইউনিয়ন গুলি হচ্ছে:**

*মানিকদহ ইউনিয়ন
*হামিরদী ইউনিয়ন
*নুরুল্যাগঞ্জ ইউনিয়ন
*চান্দ্রা ইউনিয়ন, ভাঙ্গা
*কালামৃধা ইউনিয়ন
*আজিমনগর ইউনিয়ন, ভাঙ্গা
*তুজারপুর ইউনিয়ন
*নাছিরাবাদ ইউনিয়ন
*ঘারুয়া ইউনিয়ন
*কাউলিবেড়া ইউনিয়ন
*চুমুরদী ইউনিয়ন
*আলগী ইউনিয়ন

## ভাংগা নামকরণের ইতিহাস
ফরিদপুরের এই অঞ্চলে জনবসতির ধারাবাহিকতায় কুমার নদের তীরে গড়ে ওঠা এ গঞ্জের নাম হয় কুমারগঞ্জ। কথিত আছে কুমার নদীর তীরে এক বিরাট হাট বসতো। এই হাট বসতো কুমার নদের উত্তরপাড়ে। কোন এক সময় হাটকে কেন্দ্র করে কুমার নদের উত্তর ও দক্ষিণ পাড়ের  লোলোকজনের মধ্যে দ্বন্দ্ব শুরু হয় এবং দ্বন্দ্বের এক পর্যায়ে হাটটিকে নদের উত্তরপাড় থেকে দক্ষিণপাড়ে স্থানান্তর করা হয়। বিভিন্ন স্থান থেকে আগত লোকজন নতুন এই হাটকে "ভাংগা" হাট নামে ডাকা শুরু করে। এভাবেই "কুমারগঞ্জ" থেকে "ভাংগা" নামের উৎপত্তি বলে  ধারণা করা হয়। এছাড়াও আরও একটি মতবাদ থেকে জানা যায় যে, ব্রিটিশ আমলে ভাংগা পুলিশ স্টেশন বা থানাটি বর্তমান  দেওড়া নামক স্থানটির আশেপাশে ছিলো বলে জানা যায়। কিন্তু সময়ের প্রয়োজনে থানাকে ভেঙ্গে বর্তমান ভাংগা সদরে স্থানান্তর করা হয় বলে জানা যায়। এ থেকেই বর্তমান "ভাংগা"নামটির উৎপত্তি হয়েছে বলে অনেকে মনে করেন।

এরপর অনেক বছর পার হলেও ভাংগা নামটি পরিবর্তন করে আর কুমারগঞ্জ নামে রাখা হয় নি। বর্তমানে সারা বাংলাদেশে এটি "ভাংগা" নামেই এই উপজেলাটি বেশি পরিচিত।

## জনসংখ্যার উপাত্ত
এই উপজেলার মোট জনসংখ্যা ২,৩২,৩৮৬ জন (প্রায়)। যার মধ্যে পুরুষ	২,৩৪,৪৯৬ জন (প্রায়) এবং মহিলা	২,৩০,২৭৬ জন (প্রায়)।

## ধর্ম
মুসলিম ৯০.৩৫%; সনাতন ধর্মী ৯.৫২%; অন্যান্য ০.১৩%।

### ধর্মীয় প্রতিষ্ঠান
মসজিদ ৪০৬ টি, মন্দির ৪২ টি, তীর্থস্থান-১(খাটরা),

## নদনদী
ভাঙ্গা উপজেলায় অনেকগুলো নদী আছে। সেগুলো হচ্ছে আড়িয়াল খাঁ নদী, কুমার নদী (ফরিদপুর-গোপালগঞ্জ) এবং পুরানো কুমার নদী।

## শিক্ষা
এই উপজলার শিক্ষার হার	৬৫%। পুরুষ ৬৮% এবং মহিল ৬২%।

### শিক্ষা প্রতিষ্ঠান
কলেজ ৪ টি; উচ্চবিদ্যালয় ৩০ টি; জুনিয়র হাই স্কুল ২ টি; বালিকা বিদ্যালয় ১ টি; প্রাথমিক বিদ্যালয় ৭৩ টি; মাদ্রাসা ১৩ টি; এতিমখানা ৪ টি।

## অর্থনীতি
এই এলাকার অর্থনীতির মূল চালিকা শক্তি হচ্ছে কৃষি কাজ। মালিকগ্রামের পাটের হাট ও গরু হাটের সুনাম সারা বাংলাদেশে রয়েছে।

## উল্লেখযোগ্য ব্যক্তিত্ব

* অমিয়কুমার দাশগুপ্ত - ভারতীয় অর্থনীতিবিদ ও অধ্যাপক
* কাজী মাহবুবউল্লাহ
* তারেক মাসুদ - চলচ্চিত্র পরিচালক ও প্রযোজক
* ফকির আলমগীর - প্রখ্যাত সংগীতশিল্পী
* মোশতাক আহমেদ - কথাসাহিত্যিক
* শামসুদ্দীন মোল্লা - বিলুপ্ত ফরিদপুর-৮ আসনের সংসদ সদস্য
* ইন্জিনিয়ার গাফফার হোসেন - সাবেক স্থানীয় প্রকৌশলী

## প্রত্নসম্পদ
* পাতরাইল মসজিদ ও দীঘি
* মজলিশ আব্দুল খানের মাজার
* খাটরার বাসুদেব মন্দির
* সিদ্ধেশ্বরী নাট্যমঞ্চ
* মালিকগ্রাম পাল বাড়ি
* নারান দাসের ভিটা
*রায় বাড়ি

## আরো দেখুন
সরকারি কাজী মাহবুবউল্লাহ কলেজ

## তথ্যসূত্র

## বহিঃসংযোগ
* 

বিষয়শ্রেণী:ফরিদপুর জেলার উপজেলা
বিষয়শ্রেণী:ভাঙ্গা উপজেলা
নগরকান্দা উপজেলা

**নগরকান্দা** বাংলাদেশের ফরিদপুর জেলার অন্তর্গত একটি উপজেলা।

## অবস্থান ও আয়তন
**নগরকান্দা উপজেলার** অবস্থান নির্ণয় করা হয়। এইটির বাড়ি ধরা এবং মোট অঞ্চল এর ৫১০১৬ একক রয়েছে। এই উপজেলার উত্তরে ফরিদপুর সদর উপজেলা ও চরভদ্রাসন উপজেলা, দক্ষিণে গোপালগঞ্জ জেলার মুকসুদপুর উপজেলা, পূর্বে ভাঙ্গা উপজেলা ও সদরপুর উপজেলা, পশ্চিমে সালথা উপজেলা।

## প্রশাসনিক এলাকা
thumb|নগরকান্দা উপজেলার মৌজা জিওকোড ম্যাপ

প্রশাসনিক নগরকান্দা উপজেলার প্রশাসনিক এলাকার আওতায় ০৯ ইউনিয়ন/ওয়ার্ড, ১৩২ মৌজা/মহল্লা রয়েছে, এবং ১৮৬ গ্রাম রয়েছে। এই উপজেলাটি জাতীয় নির্বাচনী এলাকা ২১২ (ফরিদপুর-২)এর অন্তর্গত।

**ইউনিয়ন সমূহ**

# চর যশোরদী ইউনিয়ন
# পুরাপাড়া ইউনিয়ন
# শহীদনগর ইউনিয়ন
# কাইচাইল ইউনিয়ন
# ফুলসুতি ইউনিয়ন 
# তালমা ইউনিয়ন 
# রামনগর ইউনিয়ন
# ডাঙ্গী ইউনিয়ন
# লস্করদিয়া ইউনিয়ন

## শিক্ষা প্রতিষ্ঠান
কলেজ ০২টি,
মাধ্যমিক বিদ্যালয় ১৯টি,
প্রাথমিক বিদ্যালয় সরকারী ৫৩টি,
রেজি. প্রাথমিক বিদ্যালয় ১৯টি,
কমিউনিটি বিদ্যালয় ০৭টি,
এনজিও প্রাথমিক বিদ্যালয় ৮৯টি,
দাওরায়ে হাদিস কওমী মাদ্রাসা ০৩টি,
আলিয়া মাদ্রাসা ০৫টি,
ইবতেদায়ী মাদ্রাসা ১০টি,
কিন্ডার গার্টেন ০৯টি,
এতিমখানা ০৯টি ও (রেজি.) কওমী মাদরাসা নূরাণী মক্তব অগণিত।

## জনসংখ্যার উপাত্ত
১৯৯১ সালে বাংলাদেশের জনগণনা পর্যন্ত, নগরকান্দা উপজেলায় ২,৬৭,১৯৩ এর মতো একটি জনসংখ্যা রয়েছে। ছেলে জনসংখ্যার ৫০.১৮% গঠন করে, এবং মেয়ে ৪৯.৮২%। এই উপজেলার আঠেরো উপর জনসংখ্যাটি ১৩১৫৩৩। নগরকান্দার ২২.৬% এর একটি গড়পড়তা হার রয়েছে (৭+ বছর), এবং ৩২.৪% শিক্ষিতের জাতীয় গড়।

## নদনদী
নগরকান্দা উপজেলায় দুটি নদী আছে। সেগুলো হচ্ছে ভুবনেশ্বর নদী এবং কুমার নদী (ফরিদপুর-গোপালগঞ্জ)।

## বিখ্যাত ব্যক্তিত্ব
*কায়কোবাদ [সাং গোড়াইল], মহাকবি
*এ কে মহম্মদ খায়রুজ্জামান বতু মিঞা, রাজনীতিবিদ 
*কোদালিয়া সাকিনের খন্দকার খান্দান
**খন্দকার নাজমুল হুদা বীর বিক্রম, মুক্তিযোদ্ধা
**নাহিদ ইজাহার খন্দকার, প্রতিমন্ত্রী

## তথ্যসূত্র

## বহিঃসংযোগ
* 

বিষয়শ্রেণী:ফরিদপুর জেলার উপজেলা
বিষয়শ্রেণী:নগরকান্দা উপজেলা
চরভদ্রাসন উপজেলা

**চরভদ্রাসন** বাংলাদেশের ফরিদপুর জেলার অন্তর্গত একটি উপজেলা।

## ইতিহাস
পদ্মা ও ভুবনেশ্বর নদী বিধৌত চরভদ্রাসন উপজেলা। ১৯১৪ খ্রিস্টাব্দে চরসালেপুর নামক স্থানে চরভদ্রাসন থানা প্রতিষ্ঠা করা হয়।

চরভদ্রাসন নামকরণ নিয়ে একাধিক কিংবদন্তি প্রচলিত আছে। এলাকা ছিল পদ্মা নদীর চর। চাষাবাদ করে চরকে মনুষ্য বসবাসের করে তােলার জন্য তৎকালীন জমিদার কৃষি পেশা সাথে যুক্ত ভদ্র পদবিধারী কিছু মানুষকে এখানে নিয়ে আসেন। তারা খিল চরটাকে প্রচুর শ্রমে চাষাবাদ করে র করে তােলে। ভদ্র সম্প্রদায়ের লােকজন চাষাবাদের মাধ্যমে চরটিকে শস্য শ্যামল করেছিলাে বলে চরটির নাম হয় চরভদ্রাসন। অনেকে মনে করেন, তাকার বিখ্যাত ভদ্রা নদীর পলি জমে চরটি জেগে উঠেছিলাে। ভদ্রা নদীর চরে। এটি আসন গেড়েছিলাে বলে নাম হয় চরভদ্রাসন

আরেক জনশ্রুতির মতে এ এলাকায় ব্রিটিশদের নিয়োজিত জমিদারের পেয়াদা ছিল মকিম মিয়া। স্বাধীনচেতা মকিম ছিল তিতুমীর এর ভাবস্বাগরেদ। তারই নির্দেশে জমিদারদের খাজনা না দেওয়ার জন্য উদ্ধুদ্ব করেন। ফলে সংশ্লিষ্ট জমিদার মকিমের বিরুদ্ধে অভিযোগ আনে। কয়েকদিনের মধ্যে শুরু হয় বন্দুক যুদ্ধ। মকিম মিয়া নিহত হয়। তার অন্যান্য অনুসারীদের দেশত্যাগ করতে বাধ্য করে। এসময় ব্রিটিশ সরকার এই এলাকায় একজন ব্রিটিশ ভদ্রলোককে দায়িত্ব দেন এলাকার শাসনভারের। পরবর্তীতে তার অনুগতদের চর পত্তন দেয়। কথিত মতে চরের মধ্যে একজন ভদ্রলোক (ঐ ব্রিটিশ নাগরিক) বসবাস করায় তখন এলাকার নাম করন করা হয় চরভদ্রাসন। 

ব্রিটিশ উপনিবেশ থেকে পাকিস্তান রাষ্ট্র ১৯৪৭ সালের ১৪ আগস্ট স্বাধীনতা প্রাপ্ত হয়। তৎপরবর্তীতে শেরে বাংলা এ কে ফজলুল হকের নেতৃত্বে 'রাষ্ট্রীয় অধিগ্রহণ ও প্রজাস্বত্ব আইন ১৯৫০' প্রবৃত্ত হলে জমিদারশ্রেণি বিলুপ্ত হয় এবং প্রজাদের কাছে জমি হস্তান্তর করা হয়। এলাকাটি ফরিদপুর জেলাধীন সদর মহকুমার অন্তর্ভুক্ত থাকে। চরভদ্রাসন উপজেলার গোপালপুর সংলগ্ন খাসের হাটে পুলিশ স্টেশন তথা প্রশাসনিক কেন্দ্র বিন্দু ছিল। ১৯৫৪ সালে উক্ত এলাকা পদ্মা নদীর ভাঙ্গনে ভেঙ্গে গেলে বর্তমানে স্থাপিত জায়গায় চরভদ্রাসন হাট প্রতিষ্ঠা হয়। তখন পুলিশ স্টেশন চরহাজিগঞ্জ স্থানান্তরিত হয়। এমডি ও জনাব এস,এম জয়নাল আবেদীন ১৯৬৮ সালে ইউটিডিসি চরভদ্রাসন বাজারের উত্তর দক্ষিণে প্রতিষ্ঠা করেন একই বছর চরভদ্রাসন আইয়ুব কলেজ বতমানে অবস্থিত চরভদ্রাসন পাইলট হাই স্কুলের একটি কক্ষে স্থাপন করেন। পরবর্তীতে হেলথ কমপ্লেক্স প্রতিষ্ঠিত হয়। ১৯৭৬ সালে চরহাজিগঞ্জ থেকে পুলিশ স্টেশন স্থানান্তরিত হয়। ১৯৮৩ খ্রিস্টাব্দে চরভদ্রাসন থানা উপজেলার মর্যাদায় উন্নীত হয়। 

## অবস্থান ও আয়তন
চরভদ্রাসন বাংলাদেশের ফরিদপুর জেলার একটি ছোট উপজেলা। এই উপজেলার উত্তরে মানিকগঞ্জ জেলার হরিরামপুর উপজেলা ও ঢাকা জেলার দোহার উপজেলা, দক্ষিণে সদরপুর উপজেলা, পূর্বে ঢাকা জেলার দোহার উপজেলা, পশ্চিমে ফরিদপুর সদর উপজেলা ও নগরকান্দা উপজেলা।

## প্রশাসনিক এলাকা
thumb|চরভদ্রাসন উপজেলার মৌজা জিওকোড ম্যাপ

চরভদ্রাসন উপজেলা ৪টি ইউনিয়ন, ৯৭ গ্রাম, ২৭ টি মৌজা নিয়ে গঠিত। ইউনিয়ন গুলো হল:

* চরভদ্রাসন ইউনিয়ন
* চরহরিরামপুর ইউনিয়ন
* গাজিরটেক ইউনিয়ন
* চরঝাউকান্দা ইউনিয়ন

## নদনদী
চরভদ্রাসন উপজেলায় দুটি নদী আছে। সেগুলো হচ্ছে পদ্মা নদী এবং ভুবনেশ্বর নদ।

## জনসংখ্যার উপাত্ত
জনসংখ্য ৬৮,১৫২ জন (প্রায়) যার মধ্যে পুরুষ ৩৫,০০০ জন (প্রায়) এবং মহিলা ৩৩,১৫২ জন (প্রায়)। এই এলাকায় লোক সংখ্যার ঘনত্ব ১,২৩৯ (প্রতি বর্গ কিলোমিটারে)।

## শিক্ষা
চরভদ্রাসন উপজেলার শিক্ষার হার ৭৫%।

## তথ্যসূত্র

বিষয়শ্রেণী:ফরিদপুর জেলার উপজেলা
বিষয়শ্রেণী:চরভদ্রাসন উপজেলা
মধুসূদন দে

**মধুসূদন দে** (এপ্রিল, ১৯১৯ - ২৬শে মার্চ, ১৯৭১), বাংলাদেশের ঢাকা বিশ্ববিদ্যালয়ের মধুর ক্যান্টিনের প্রতিষ্ঠাতা। তৎকালীন পূর্ব পাকিস্তান, এবং পরবর্তীতে স্বাধীন বাংলাদেশে ছাত্র আন্দোলনের কেন্দ্রবিন্দু হিসাবে মধুর ক্যান্টিন সুপরিচিত। সেইসাথে মধুসূদন দে, মধুদা নামেই সমধিক পরিচিত ছিলেন।

## জীবন
মধুর জন্ম ১৯১৯ সালের এপ্রিলে। মধুসূদনের বাবা আদিত্যচন্দ্র খাবারের ব্যবসা করতেন ঢাকা বিশ্ববিদ্যালয় এলাকায়। ১৯২১ সালে ঢাকা বিশ্ববিদ্যালয় প্রতিষ্ঠার পর থেকেই আদিত্যচন্দ্র এ কাজ করতেন। ১৯৩৪ সালে ১৫ বছর বয়সে বাবার ব্যবসার কাজে সহায়তা করা শুরু করেন মধুসূদন। ১৯৩৯ সালে আদিত্যচন্দ্র পক্ষাঘাতে মারা যান। মধুসূদনের ওপর গিয়ে পড়ে ব্যবসার ভার। প্রথম কিছুদিন বাবার আমলের ছনের ঘরেই ব্যবসা করেন। দ্বিতীয় বিশ্বযুদ্ধের পর বর্তমান ভবনে আসেন।

মধুসূদন দে ছিলেন সামাজিক ও রাজনৈতিক আন্দোলনে সোচ্চার। মুক্তিযুদ্ধের পূর্ববর্তী নানা আন্দোলনে তাঁর ছিল পদচারণা। এসব কর্মকাণ্ডের কারণে পাকিস্তানি হানাদার বাহিনীদের চক্ষুশূল হয়ে উঠতে সময় লাগেনি। তাই ২৫ মার্চ, ১৯৭১ সালের সেই বর্বর কালরাতে হানাদার বাহিনী তাঁকে জগন্নাথ হল থেকে তুলে নিয়ে যায় এবং সেই রাত্রেই হত্যা করে। মুক্তিযুদ্ধের পর তাঁরই ছেলে অরুণ কুমার দের ওপর ক্যান্টিনের দায়িত্ব অর্পিত হয়।

## মধুর রেস্তোরা

উনিশ শতকের প্রথম দিকে বিক্রমপুরের শ্রীনগরের জমিদারদের সাথে নকরীচন্দ্রের ব্যবসায়িক সম্পর্ক গড়ে ওঠে। ব্যবসা প্রসারের লক্ষ্যে নকরীচন্দ্র তার দুই পুত্র আদিত্যচন্দ্র ও নিবারণ চন্দ্রকে নিয়ে ঢাকায় চলে আসেন। তারা জমিদার বাবুর জিন্দাবাজার লেনের বাসায় আশ্রয় নেন। ১৯২১ সালে ঢাকা বিশ্ববিদ্যালয় প্রতিষ্ঠা হলে নকরী চন্দ্র পুত্র আদিত্য চন্দ্রের ওপর ঢাকা বিশ্ববিদ্যালয় এলাকায় ব্যবসা প্রসারের দায়িত্ব দেন। নকরীচন্দ্রের মৃত্যুর পর আদিত্য চন্দ্র ঢাকা বিশ্ববিদ্যালয় এলাকায় স্থায়ীভাবে বসবাসের মাধ্যমে তার ব্যবসা শুরু করেন।

মধুর রেস্তোরা ঢাকা বিশ্ববিদ্যালয়ের ব্যবসায় প্রশাসন ইনস্টিটিউট ভবনের সামনে অবস্থিত। এটি '"মধুর ক্যান্টিন"' নামে অধিক পরিচিত। প্রয়াত মধুসূদন দে'র স্মৃতি স্মরণে স্থাপিত একটি বিখ্যাত রেস্তোরাঁ। ১৩৭৯ বঙ্গাব্দের ২০শে বৈশাখ ক্যান্টিনটি প্রতিষ্ঠিত হয়। রাজনীতি, সংস্কৃতি চর্চা এবং আড্ডার জন্য মধুর ক্যান্টিনের আলাদা খ্যাতি রয়েছে।
ডান|থাম্ব|মধুসূদন দে স্মৃতি ভাস্কর্য

## তথ্যসূত্র

## বহিঃসংযোগ

বিষয়শ্রেণী:১৯১৯-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:২০শ শতাব্দীর বাংলাদেশী ব্যবসায়ী
বিষয়শ্রেণী:ঢাকার ব্যক্তি
বিষয়শ্রেণী:২০শ শতাব্দীর হিন্দু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী হিন্দু
গাজীপুর সদর উপজেলা

**গাজীপুর সদর উপজেলা** বাংলাদেশের গাজীপুর জেলার একটি প্রশাসনিক এলাকা।

## অবস্থান ও আয়তন
গাজীপুর জেলা মূলত ঢাকার উত্তর পাশের জেলা। গাজীপুর সদর উপজেলাটি গাজীপুর জেলার সর্ব দক্ষিণের উপজেলা। এ উপজেলার উত্তরে শ্রীপুর উপজেলা, দক্ষিণে সাভার উপজেলা ও উত্তরা থানা এবং রূপগঞ্জ উপজেলা, পূর্বে কালীগঞ্জ ও শ্রীপুর উপজেলা, পশ্চিমে কালিয়াকৈর উপজেলা ও সাভার উপজেলা।

## ইতিহাস

## প্রশাসনিক এলাকা
এই উপজেলাটি ৪টি ইউনিয়নের সমন্বয়ে গঠিত।
এগুলো হলোঃ
* মির্জাপুর;
* ভাওয়াল গড়;
* পিরুজালী;
* বাড়ীয়া।

## উপজেলা পরিষদ

## জনসংখ্যার উপাত্ত
২০১১ সালের আদমশুমারি অনুসারে গাজীপুর সদর উপজেলার মোট জনসংখ্যা ১,৯৪,২৯৭ জন; যার মধ্যে পুরুষ ১,০১,৬৩৮ জন এবং নারী - ৯২,৬৫৯ জন।

## শিক্ষা
এখানকার প্রধান শিক্ষা প্রতিষ্ঠানগুলো হলো :

### স্কুল ও কলেজ

* রাণী বিলাসমনি সরকারি বালক উচ্চ বিদ্যালয়
* গাজীপুর ক্যান্টনমেন্ট বোর্ড উচ্চ বিদ্যালয়
* গাজীপুর ক্যান্টনমেন্ট বোর্ড বালিকা উচ্চ বিদ্যালয়
* বিওএফ হাই স্কুল
* বিডিপি উচ্চ বিদ্যালয়
* ভবানীপুর উচ্চ বিদ্যালয়
* ফু-ওয়াং টাইলস মডেল স্কুল
* বাঘের বাজার উচ্চ বিদ্যালয়
* বিএমটিএফ হাই স্কুল
* শহীদ স্মৃতি উচ্চ বিদ্যালয়
* বিআরআরআই উচ্চ বিদ্যালয়
* বিএআরআই উচ্চ বিদ্যালয়
* গাজীপুর ক্যান্টনমেন্ট কলেজ
* গাজীপুর ক্যান্টনমেন্ট পাবলিক স্কুল এন্ড কলেজ
* সিকিউরিটি প্রিন্টিং করপোরেশন উচ্চ বিদ্যালয়
* ভাওয়াল বদরে আলম সরকারি কলেজ
* গাজীপুর আইডিয়াল কলেজ
* গাজীপুর বিজ্ঞান কলেজ
* মেট্রোপলিটন কলেজ গাজীপুর
* রাজেন্দ্রপুর ক্যান্টনমেন্ট পাবলিক স্কুল ও কলেজ

### বিশ্ববিদ্যালয়
*জাতীয় বিশ্ববিদ্যালয়, 
*উন্মুক্ত বিশ্ববিদ্যালয়, 
*গাজিপুর কৃষি বিশ্ববিদ্যালয়, 
*ইসলামিক ইউনিভার্সিটি অফ টেকনোলজি,
*ঢাকা প্রকৌশল ও প্রযুক্তি বিশ্ববিদ্যালয়

## দর্শনীয় এবং গুরুত্বপূর্ণ স্থানসমূহ

*ভাওয়াল রাজবাড়ী
*দত্তপাড়া জমিদার বাড়ি
*কাশিমপুর জমিদার বাড়ি
*বলধা জমিদার বাড়ি
*ভাওয়ালগড় বড় ভূঁইয়া বাড়ী, লুটিয়ারচালা

## আরও দেখুন

* গাজীপুর জেলা
* ঢাকা বিভাগ
* বাংলাদেশের উপজেলাসমূহ
* রাণী বিলাসমনি সরকারি বালক উচ্চ বিদ্যালয়

## তথ্যসূত্র

## বহিঃসংযোগ
* 

বিষয়শ্রেণী:গাজীপুর সদর উপজেলা
বিষয়শ্রেণী:গাজীপুর জেলার উপজেলা
কালীগঞ্জ উপজেলা

**কালীগঞ্জ উপজেলা** নামে বাংলাদেশে ৪টি উপজেলা রয়েছে। যথা:
* কালীগঞ্জ উপজেলা, গাজীপুর
* কালীগঞ্জ উপজেলা, ঝিনাইদহ
* কালীগঞ্জ উপজেলা, লালমনিরহাট
* কালীগঞ্জ উপজেলা, সাতক্ষীরা
ডর

**ডর: এ ভায়োলেন্ট লাভ স্টোরি** (, , ) এটি ১৯৯৩-এর একটি ভারতীয় মনস্তাত্ত্বিক থ্রিলার চলচ্চিত্র। ছবিটি পরিচালনা করেছেন প্রখ্যাত চলচ্চিত্রকার যশ চোপড়া। এটি একটি অন্ধকারাচ্ছন্ন প্রেমিক (শাহরুখ খান) এবং একটি মেয়ে কিরণ অশ্বান্তি (জুহি চাওলা) যে ইতোমধ্যেই সুনীল মালহোত্রাকে (সানি দেওল) বিয়ে করে সুখে জীবন-যাপন করছে এদের গল্প। এটি দ্বিতীয় চলচ্চিত্র যা শাহরুখ খান একটি খল চরিত্রে অভিনয় করেছেন। এটা তার সর্বোত্তম ক্রিয়াকাণ্ড এক বিবেচনা করা এবং তার অর্জিত শ্রেষ্ঠ ভিলেন জন্য ফিল্মফেয়ার পুরস্কার মনোনয়ন হয়।

১৯৯৩ সালে শাহরুখ খান জয়ী একটি অত্যধিক প্রেমিক এবং হত্যাকারী হিসেবে জঘন্য ভূমিকা তার সম্পাদনের জন্য জয়ধ্বনি কুড়ান, যথাক্রমে বক্স অফিসে হিট, *ডর* এবং বাজীগর মধ্যে। এনসাইক্লোপিডিয়া ব্রিটানিকা না "হিন্দি চলচ্চিত্র এনসাইক্লোপিডিয়া" এ খান এন্ট্রি যে "তিনি উভয় এই ছবিতে প্রথাগত খল-নায়ক এবং তার সংশোধনবাদী নায়ক নিজস্ব সংস্করণ তৈরি।" নিদিষ্ট ছিল *ডর* তার প্রখ্যাত চলচ্চিত্র নির্মাণকারী যশ চোপড়া এবং তার ব্যানার যশ রাজ ফিল্মস, বৃহত্তম বলিউড চলচ্চিত উৎপাদন কোম্পানির সঙ্গে প্রথম সহযোগ চিহ্নিত।

## কাহিনী
ভালবাসা সফল না হওয়ার ভয়,ভালবাসার প্রতিদান না পাওয়ার ভয়,ভালবাসার 
মানুষকে হারানোর ভয় সব রকম ভয় 'ডর' সিনেমাতে আছে। এটি রাহুলের (শাহরুখ খান)
কাহিনী যার ভালবাসা এবং কিরনের (জুহি চাওলা) প্রতি আসক্তি তাকে সকল ভয়ের ঊর্ধে 
রাখে । এটি সুনিলের (সানি দেওল) কাহিনী যার কিরনের প্রতি ভালোবাসা তাকে মৃত্যুর মুখোমুখি 
হতে সাহস যোগায়। এটি কিরনের কাহিনী যে একজনের ভালবাসা এবং আরেকজনের আসক্তির
মাঝে পরেছে। সে একজনকে ভয় পায়,আরেকজনের জন্য ভয় পায়। একজন ভালবাসার বিনিময়ে
আরেকজন জীবনের বিনিময়ে যুদ্ধে দাঁড়ায় এবং সবশেষে ভালবাসা জয় লাভ করে।

## অভিনয়
* সানি দেওল - সুনীল মালহোত্রা
* জুহি চাওলা - কিরণ অশ্বান্তি
* শাহরুখ খান হিসেবে রাহুল মেহেরা
* অনুপম খের - বিজয় অশ্বান্তি
* অনু কাপুর - বিক্রম "ভিকি" ওবেরয়
* তানভি আজমি - পুনম অশ্বান্তি
* দলিপ তাহিল - ক্যাপ্টেন মেহেরা

## সম্মাননা
ফিল্মফেয়ার পুরস্কার-এর চারটি মনোনয়ন পেয়েছেন: শ্রেষ্ঠ ডিরেক্টর, শ্রেষ্ঠ ভিলেন, শ্রেষ্ঠ কৌতুক অভিনেতা এবং শ্রেষ্ঠ সঙ্গীত পরিচালক। ছবিটি একটি জাতীয় চলচ্চিত্র পুরস্কার লাভ করে।

* ফিল্মফেয়ার পুরস্কার কৌতুক অভিনেতা - অনুপম খের
* ফিল্মফেয়ার পুরস্কার শ্রেষ্ঠ চিত্রগ্রাহক - মনমোহন সিং
* জাতীয় চলচ্চিত্র পুরস্কার সুস্থ বিনোদন প্রদানের জন্য শ্রেষ্ঠ জনপ্রিয় ছায়াছবির পুরস্কার

## সঙ্গীত
### গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৯৩-এর চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:যশ রাজ ফিল্মসের চলচ্চিত্র
বিষয়শ্রেণী:ভারতীয় মনস্তাত্ত্বিক রোমাঞ্চকর চলচ্চিত্র
বিষয়শ্রেণী:যশ চোপড়া পরিচালিত চলচ্চিত্র
বিষয়শ্রেণী:ভারতীয় পশ্চাদ্ধাবন চলচ্চিত্র
বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র
বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
বিষয়শ্রেণী:১৯৯০-এর দশকের মনস্তাত্ত্বিক রোমাঞ্চকর চলচ্চিত্র
বিষয়শ্রেণী:সাইকোপ্যাথ সম্পর্কে চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:সুইজারল্যান্ডে ধারণকৃত চলচ্চিত্র
বিষয়শ্রেণী:সুইজারল্যান্ডের পটভূমিতে চলচ্চিত্র
নদীমুখ

thumb|right|170px|চরম ঘূর্ণন গতির কারণে '''অ্যাকেরনার''' চ্যাপ্টা আকার ধারণ করেছে।
**নদীমুখ** হলো **অ্যাকেরনার**(achernar) এর বাংলা নাম। অন্য নাম **আলফা** এরিডানি(\,\alpha-Eridani)। যামি মন্ডলের সবচেয়ে উজ্জ্বল তারা এটি। এর আপাত ঔজ্জ্বল্য ০.৫৩ এবং পরম ঔজ্জ্বল্য -২.৩। এর দূরত্ব ১২০ আলোকবর্ষ বা ৩৮ পারসেক। বর্ণালী শ্রেণি *B3V*। তারাটির আরবি নাম *আখির আন-নাহর*(নদীর শেষ)। উত্তরাঞ্চলের কোন কোন জায়গা থেকে একে নাও দেখা যেতে পারে।

বিষয়শ্রেণী:জ্যোতির্বিজ্ঞান
অপভূ

[থাম্ব|300px| কেপলারীয় [কক্ষপথস্থ বস্তুসমূহ|কক্ষপথস্থ বস্তুসমূহের চিত্র।]]
পৃথিবীর চতুর্দিকে ঘূর্ণায়মান কোন বস্তুর (চাঁদ, কৃত্রিম উপগ্রহ এবং আপাতভাবে সূর্য) উপবৃত্তাকার কক্ষপথের পৃথিবী থেকে সবচেয়ে দূরের বিন্দুকে **অপভূ**()(; plural **apsides** , Greek: ἁψίδες) বলা হয়। সূর্য ভূ-কক্ষের অপভূ'তে আসে ৩ রা জুলাই।
## গাণিতিক সূত্র
* অপসূর: সর্বোচ্চ দূরত্ব(যাকে পরাভূ দূরত্বও বলা হয়) r_\mathrm{ap}=(1+e)a\!\, তে সর্বনিম্ন দ্রুতি  v_\mathrm{ap} = \sqrt{ \frac{(1-e)\mu}{(1+e)a} } \,

যেখানে:
* a\!\, হলো প্রধানপ্রায় অক্ষ
* e\!\, হলো উৎকেন্দ্রিকতা
* \mu\!\, হলো আদর্শ মহাকর্ষীয় পরামাত্রা

বিষয়শ্রেণী:পদার্থবিজ্ঞান
হীরকাঙ্গুরী প্রক্রিয়া

thumb|right|হীরকাঙ্গুরী প্রক্রিয়া
পূর্ণ সূর্যগ্রহণের মুহূর্তখানেক আগে বা পরে সূর্যের একটি ফালি যখন চাঁদের ছায়া থেকে বেরিয়ে আসে তখন মনে হয় সৌরমুকুটের অঙ্গুরীর উপর হীরকখন্ড জ্বলছে। অত্যন্ত মনোমুগ্ধকর দৃশ্য তৈরিকারী এই প্রক্রিয়াটিকে **হীরকাঙ্গুরী প্রক্রিয়া** (Diamond ring effect) বলা হয়।

## আরো দেখুন
* বেইলি'র হার

## তথ্যসূত্র

## বহিঃসংযোগ
* 
* 

বিষয়শ্রেণী:পদার্থবিজ্ঞান
বেইলি’র হার

thumb|বেইলি'র হার
thumb|left|হীড়ার আংটি
ইংরেজি, The Baily's beads। পূর্ণ সূর্যগ্রহণের সময় চাঁদ সূর্যকে প্রায় আবৃত করে ফেললেও, চাঁদের পৃষ্ঠদেশ বন্ধুর হওয়ায় সূর্যের কিছু কিছু অংশ অনাবৃত থেকে যায়। এই অনাবৃত অংশগুলি থেকে বেরিয়ে আসা আলোর পরম্পরাকে দেখে মোতিহারের মতো মনে হয়। এই ঘটনাটি ১৮৩৬ সালে ফ্রান্সিস বেইলি সবার প্রথমে অবলোকন করেন বলে তার সম্মানার্থে একে **বেইলি'র হার** নাম দেয়া হয়েছে।

## তথ্যসূত্র

## বহিঃসংযোগ
* https://web.archive.org/web/20080131155107/http://sunearth.gsfc.nasa.gov/eclipse/TSE98reports/TSE98Nugent.html
* সূর্য গ্রহণ - বেইলি'র হার
* সূর্য গ্রহণের সময় কি কি দেখার আছে, চলবে 

বিষয়শ্রেণী:পদার্থবিজ্ঞান
কুকুর

**কুকুর** কার্নিভোরা (Carnivora) অর্থাৎ শ্বাপদ বর্গ ভুক্ত এক প্রকারের মাংসাশী স্তন্যপায়ী, মনিব ভক্ত সবচেয়ে বিশ্বস্ত  প্রাণী।

প্রায় ১৫ হাজার বছর আগে একপ্রকার নেকড়ে মানুষের শিকারের সঙ্গী হওয়ার মাধ্যমে গৃহপালিত পশুতে পরিণত হয়। তবে কারও কারও মতে কুকুর মানুষের বশে আসে প্রায় ১০০,০০০ বছর আগে।  অবশ্য অনেক তথ্যসূত্র অনুযায়ী কুকুরের গৃহ পালিতকরণের সময় আরও সাম্প্রতিক বলে ধারণা করা হয়ে থাকে। . নেকড়ে ও শিয়াল কুকুরের খুবই ঘনিষ্ঠ প্রজাতি (নেকড়ে আসলে একই প্রজাতি)। তবে গৃহপালিত হওয়ার পরে কুকুরের বহু বৈচিত্র্যময় জাত (breed) তৈরি হয়েছে, যার মধ্যে মাত্র কয়েক ইঞ্চি উচ্চতার কুকুর (যেমন চিহুয়াহুয়া) থেকে শুরু করে তিন ফুট উঁচু (যেমন আইরিশ উলফহাউন্ড) রয়েছে।

## তথ্যসূত্র

বিষয়শ্রেণী:শ্বাপদ
বিষয়শ্রেণী:পোষ্য
বিষয়শ্রেণী:কুকুর
বিষয়শ্রেণী:বিশ্বজনীন মেরুদণ্ডী
বিষয়শ্রেণী:প্রাণী মডেল
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:বিশ্বজনীন স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
শকুন

right|thumb|শকুন
[right|thumb|সাদাপিঠ শকুন মৃত বন্যপ্রাণী খাচ্ছে, মাসাইমারা ন্যাশনাল পার্ক, [কেনিয়া]]
**শকুন** এক প্রকার পাখি। এটি মৃত প্রাণীর মাংস খেয়ে থাকে। সাধারণত এরা অসুস্থ ও মৃতপ্রায় প্রাণীর চারিদিকে উড়তে থাকে এবং প্রাণীটির মরার জন্য অপেক্ষা করে। পাখিগুলো তীক্ষ্ণ দৃষ্টির অধিকারী শিকারী পাখিবিশেষ।

শকুনের গলা, ঘাড় ও মাথায় কোনো পালক থাকে না। প্রশস্ত ডানায় ভর করে আকাশে ওড়ে। মহীরুহ বলে পরিচিত বট, পাকুড়, অশ্বত্থ, ডুমুর প্রভৃতি বিশালাকার গাছে সাধারণত লোকচক্ষুর অন্তরালে শকুন বাসা বাঁধে। সাধারণত গুহায়, গাছের কোটরে বা পর্বতের চূড়ায় ১-৩টি সাদা বা ফ্যাকাশে ডিম পাড়ে।

## পরিসংখ্যান
সারা বিশ্বে প্রায় ১৮ প্রজাতির শকুন দেখা যায়, এর মধ্যে পশ্চিম গোলার্ধে ৭ প্রজাতির এবং পূর্ব গোলার্ধে (ইউরোপ, আফ্রিকা ও এশিয়া) ঈগলের সাথে সম্পর্কিত ১১ প্রজাতির শকুন দেখা যায়। দক্ষিণ এশিয়ার দেশ বাংলাদেশে প্রায় ৬ প্রজাতির শকুন রয়েছে, এর মধ্যে ৪ প্রজাতি স্থায়ী আর ২ প্রজাতি পরিযায়ী। *শকুন* বা *বাংলা শকুন* ছাড়াও এতে আছে *রাজ শকুন*, *গ্রীফন শকুন* বা ইউরেশীয় শকুন, *হিমালয়ী শকুন*, *সরুঠোঁট শকুন*, *কালা শকুন* ও *ধলা শকুন*। তবে শুধু গ্রীফন প্রজাতির শকুনই মাঝে মাঝে দেখা যায় (পরিপ্রেক্ষিত ২০১০)। এসব প্রজাতির শকুনই সারা বিশ্বে বিপন্ন। স্থায়ী প্রজাতির মধ্যে রাজ শকুন মহাবিপন্ন। এটি ডিম থেকে বাচ্চা ফোটানোর জন্যে ঠোঁটে পাথরের টুকরো বহন করে ও ডিমের উপর নিক্ষেপ করে।

## ওষুধের ক্ষতিকর প্রভাব
ইদানীং বিভিন্ন দেশে, গবাদি পশু চিকিৎসায় ব্যবহৃত 'ডাইক্লোফেনাক' নামের ব্যথানাশক ঔষধের প্রভাবে শকুন মারা যাচ্ছে। এ কারণে ডাইক্লোফেনাক ভারত, পাকিস্তান ও নেপালে *নিষিদ্ধ* ঘোষিত হয়েছে।

বাংলাদেশে ডাইক্লোফেনাকের যথেচ্ছ ব্যবহারের কারণে শকুন বিলুপ্তির মুখে। একই বিষক্রিয়া দেখা গেছে কিটোপ্রোফেনের বেলাতেও। বিশেষজ্ঞদের মতে, মৃত পশুর মাংস শকুনের কোনো ক্ষতি করে না; কিন্তু ডাইক্লোফেনাক দেওয়া হয়েছে, এমন মৃত পশুর মাংস খেলে কিডনি নষ্ট হয়ে ২-৩ দিনের মধ্যে শকুনের মৃত্যু ঘটে। এ কারণে গত তিন দশকে (২০১০) উপমহাদেশে ৭৫% শকুন মারা গেছে। ১৯৮০'র দশকে সার্কভুক্ত দেশে প্রায় ৪,০০,০০,০০০ শকুনের অস্তিত্ব ছিলো, অথচ এই সংখ্যা এখন কমে মাত্র ৪০,০০০-এ এসে দাঁড়িয়েছে।

২০০৩ খ্রিষ্টাব্দে যুক্তরাষ্ট্রের *কলেজ অব ভেটেরিনারি মেডিসিন*-এর গবেষক ড. লিন্ডসে ওক তাঁর এক গবেষণায় প্রমাণ করেন, পশু চিকিৎসায় ডাইক্লোফেনাকের ব্যবহারই শকুন বিলুপ্তির অন্যতম কারণ। ভারতে প্রতি বছর ৩০% শকুন মারা যাওয়ার কারণও ডাইক্লোফেনাক।

এই মানবসৃষ্ট কারণে বিলুপ্তির হাত থেকে বাঁচাতে পৃথিবীর অনেক দেশেই পশু-চিকিৎসায় ডাইক্লোফেনাক ও কিটোপ্রোফেনের পরিবর্তে সমান কার্যকর, অথচ শকুন-বান্ধব 'মেলোক্সিক্যাম' নামক ঔষধ ব্যবহৃত হয়ে থাকে।

## আন্তর্জাতিক শকুন সচেতনতা দিবস
সারা বিশ্বে, শকুনকে বিলুপ্তির হাত থেকে বাঁচাতে প্রতি বছর সেপ্টেম্বর মাসের প্রথম শনিবার *[[আন্তর্জাতিক শকুন সচেতনতা দিবস]]* পালিত হয়ে থাকে।

## তথ্যসূত্র

## বহিঃসংযোগ

* Vulture videos  on the Internet Bird Collection
* Ventana Wildlife Society
* Vulture observatory in Spain
* A Vulture Restaurant

বিষয়শ্রেণী:শকুন
বিষয়শ্রেণী:পাখির সাধারণ নাম
বিষয়শ্রেণী:শিকারী পাখি
শিয়াল

thumb|right| শিয়ালের ছবি

**শিয়াল** বা **শৃগাল** ক্যানিডি গোত্রের ক্যানিস গণের তিনটি সর্বভূক প্রজাতির প্রাণীর সাধারণ নাম। দক্ষিণ এশিয়া, ইউরেশিয়া, মধ্যপ্রাচ্য এবং আফ্রিকায় এদের দেখতে পাওয়া যায়। এদেরকে *ফেউ* এবং *গিধড়* ’ইয়াল’* *খেঁকশিয়াল''ও বলা হয়ে থাকে।

## নাম
বাংলায় খেঁকশিয়ালকেও সাধারণত "শিয়াল" ডাকা হয়, যদিও তা ভিন্ন প্রজাতির প্রাণী। সংস্কৃত শব্দ "শৃগাল"-এর সঙ্গে সম্পর্কিত ফার্সি "শাগাল" (شغال)-এর তুর্কি উচ্চারণ "চাকাল" থেকেই ইংরেজি নাম "জ্যাকেল" (jackal)-এর উৎপত্তি। চট্টগ্রাম অঞ্চলে ইয়াল নামে ডাকা হয় এবং সিলেটে হিয়াল।

## খাদ্য
এরা সাধারণত মাংসাশী প্রাণী। এদের প্রধান খাবার মৃত প্রাণীর মাংস, খরগোশ, ইঁদুর, টিকটিকি, মুরগি, হাঁস, মথুরা ইত্যাদি। তবে জলজ প্রাণি কাঁকড়া এদের প্রিয় খাবার। খাল-বিল, নদ-নদী এবং হাওড়ের পাশে এরা গর্ত থেকে নিজের লেজ ফাঁদ হিসেবে ব্যবহার করে কাঁকড়া ধরে। ফাঁদ হিসেবে গর্তে লেজ ঢুকিয়ে দেয় এরা। লেজে কাঁকড়া কামড় দিয়ে ধরলেই লেজ বের করে খেয়ে নেয়।

## বিলুপ্তির হুমকি
বন-জঙ্গল কেটে মানুষের প্রয়োজনে আবাসস্থল ও কৃষি জমি ব্যবহারের কারণে শেয়ালরা আজ বাসস্থান সংকটে।

### বিলুপ্তির কারণ
আধুনিক পদ্ধতিতে হাঁস-মুরগি পালনের কারণে এরা আর সহজে তাদের খাবারও চুরি করে খেতে পায় না। ফলে বাসস্থান আর খাদ্যাভাবে এরা এখন বিপন্ন কিংবা বিলুপ্ত প্রাণির হিসাবে। শোনা যায়, এখন অনেক মানুষের প্রিয় খাবার শেয়াল। প্রতিনিয়ত এরা শিকারে পরিণত হয়ে বেঘোড়ে প্রাণ দিচ্ছে।

## চিত্রশালা

File:കുറുനരി,Golden_Jackal_or_Indian_Jackal,_canis_aureus_indicus.jpg
File:Puppy_of_Jackal.jpg
File:കുറുനരി,Golden_Jackal_or_Indian_Jackal,_canis_aureus_indicus_in_white_colour.jpg
File:കുറുനരി,Golden_Jackal_or_Indian_Jackal,_canis_aureus_indicus_,_jackal_in_white_colour.jpg
File:Golden_Jackal_or_Indian_Jackal,.jpg
File:Golden_Jackal_or_Indian_Jackal,_canis_aureus_indicus.jpg


## তথ্যসূত্র

## বহিঃসংযোগ

বিষয়শ্রেণী:শ্বাপদ
বিষয়শ্রেণী:স্তন্যপায়ী প্রাণী
বিষয়শ্রেণী:শিয়াল
বিষয়শ্রেণী:স্তন্যপায়ীর সাধারণ নাম
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বেলাবো উপজেলা

**বেলাবো** বাংলাদেশের নরসিংদী জেলার অন্তর্গত একটি উপজেলা।

## অবস্থান ও আয়তন
বেলাব উপজেলা অবস্থান । এই উপজেলার উত্তরে কিশোরগঞ্জ জেলার কটিয়াদী উপজেলা ও কুলিয়ারচর উপজেলা, দক্ষিণে রায়পুরা উপজেলা, পূর্বে কিশোরগঞ্জ জেলার কুলিয়ারচর উপজেলা ও ভৈরব উপজেলা, পশ্চিমে শিবপুর উপজেলা ও মনোহরদী উপজেলা।

## ইতিহাস
১৯৮৩ সালের ১৪ সেপ্টেম্বর বেলাব থানা হিসাবে আত্মপ্রকাশ ঘটে। ইতিহাস থেকে জানা যায়, এককালে এখানে প্রচুর পরিমাণে ফলফলাদি জন্মাত। এসব ফলের মধ্যে সুমিষ্ট ও ঔষধি ফল হিসাবে বেল অতি সুপরিচিত বলে বেলের নাম অনুসারে এ উপজেলার নামকরণ করা হয়েছে বেলাব। ১৯৮৩ সালে মনোহরদী ও রায়পুরা উপজেলার কিছু ইউনিয়ন ভেঙে বেলাব নামে একটি আলাদা থানা গঠন করা হয়।

## প্রশাসনিক এলাকা

### এলাকা সংক্রান্ত তথ্য

### ইউনিয়ন সমূহ
thumb|বেলাবো উপজেলার মৌজা জিওকোড ম্যাপ

#আমলাব ইউনিয়ন
#চরউজিলাব ইউনিয়ন
#বাজনাব ইউনিয়ন
#বেলাব ইউনিয়ন
#বিন্নাবাইদ ইউনিয়ন
# নারায়ণপুর ইউনিয়ন, বেলাবো
#পাটুলী ইউনিয়ন
# সাল্লাবাদ ইউনিয়ন

## জনসংখ্যার উপাত্ত
জনসংখ্যা বৃদ্ধির হার: ১.২৫%।
জনসংখ্যার ঘনত্ব: ১৭৪৪ জন/বর্গকি:মি:।

## উল্লেখযোগ্য ব্যক্তিত্ব
# আব্দুল হামিদ
#হানিফ পাঠান
#মুহাম্মদ হাবিবুল্লা পাঠান
#শহীদুর রশীদ ভূঁইয়া – কৃষিবিদ ও শিক্ষাবিদ

## শিক্ষা

## চিকিৎসা ব্যবস্থা
# বেলাব উপজেলা স্বাস্থ্য কমপ্লেক্স
# পোড়াদিয়া জেনারেল হাসপাতাল
# ইব্রাহিমপুর চক্ষু হাসপাতাল সররাবাদ
# বারৈচা জেনারেল প্রাঃ হাসপাতাল
# বারৈচা গ্রীন লাইফ প্রাঃ হাসপাতাল
# বারৈচা ইউনাইটেড হসপিটাল এন্ড ডায়াগনস্টিক সেন্টার

## দর্শনীয় স্থান
* উয়ারী-বটেশ্বর
* দৃষ্টিনন্দন বেলাবাে বাজার কেন্দ্রীয় জামে মসজিদ।
* শাহ ইরানি (রহঃ) মাজার শরীফ।
* ইব্রাহিমপুর বধ্যভূমি - সল্লাবাদ
* বেলাবো উপজেলা গেইট সংলগ্ন অবকাশ পয়েন্ট
* মেরাতুলি স্লুইসগেট
* পোড়াদিয়া ব্রীজ
* নাগের টেক
* রাধাখালী ব্রিজ

## আরও দেখুন
* নরসিংদী জেলা
* ঢাকা বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 

বিষয়শ্রেণী:বেলাবো উপজেলা
বিষয়শ্রেণী:নরসিংদী জেলার উপজেলা
মনোহরদী উপজেলা

**মনোহরদী উপজেলা** বাংলাদেশের নরসিংদী জেলার একটি প্রশাসনিক এলাকা।

## অবস্থান ও আয়তন
এই উপজেলার উত্তরে কিশোরগঞ্জ জেলার পাকুন্দিয়া উপজেলা, দক্ষিণে শিবপুর উপজেলা, পূর্বে বেলাবো উপজেলা ও কিশোরগঞ্জ জেলার কটিয়াদী উপজেলা, পশ্চিমে গাজীপুর জেলার কাপাসিয়া উপজেলা।

## ইতিহাস
ওয়ারী বটেশ্বর সভ্যতার পরে অযোদ্ধার রামচন্দ্রের কিছু অনুসারী রায়পুর এলাকায় বসতি স্থাপন করে। তারপর চন্ডীপাড়ায় চন্ডী রাজা বসতি স্থাপন করেন। জনশ্রুতি রয়েছে কৃষ্ণের অনুসারীগণ কৃষ্ণপুরে বসতি স্থাপন করেন। ভারত উপমহাদেশের বিভিন্ন স্থানের আর্যকর্তৃক বিতারিত অনার্যদের আশ্রয় স্থল হয় মনোহরদী।
এখানকার সংস্কৃতি গড়ে উঠে রাম, শ্রীকৃষ্ণ ও বৈদিক সংস্কৃতির দ্বারা; এক কথায় বলা চলে ধর্মভিত্তিক।
চন্ডী রাজা শাহইরান কর্তৃক পরাজিত হলে এখানে ইসলাম ধর্মের উম্মেষ ঘটে। পরবর্তীকালে জৈনপুরের কেরামত আলী ও হাজী শরীয়ত উল্লাহর মাধ্যমে মুসলিম পূর্নজাগরের সংস্কৃতির চালু হয়।

মনোহরদী থানা প্রতিষ্ঠিত হয় ১৯০৪ সালে। ১৯০৪ সালে মনোহরদীতে পুলিশী থানা প্রতিষ্ঠিত হওয়ার র্পূবে এ জনপদটি ছিল রায়পুরা থানার অন্তগর্ত।

## প্রশাসনিক এলাকা
thumb|মনোহরদী উপজেলার মৌজা জিওকোড ম্যাপ

পৌরসভা ১ টি।

# মনোহরদী পৌরসভা

ইউনিয়ন ১২টি

#চালাকচর ইউনিয়ন
#বড়চাপা ইউনিয়ন
#কৃষ্ণপুর ইউনিয়ন, মনোহরদী
#খিদিরপুর ইউনিয়ন
#লেবুতলা ইউনিয়ন, মনোহরদী
#কাচিকাটাঁ ইউনিয়ন
#গোতাশিয়া ইউনিয়ন
#চন্দনবাড়ী ইউনিয়ন
#শুকুন্দি ইউনিয়ন
#একদুরিয়া ইউনিয়ন
#চরমান্দালিয়া ইউনিয়ন
#দৌলতপুর ইউনিয়ন, মনোহরদী

## জনসংখ্যার উপাত্ত
এখানকার মোট জনসংখ্যা ২,৮৪,৫৬৩ জন; যার মধ্যে পুরুষ ১,৩৯,৫৫৬ জন এবং মহিলা ১,৪৫,০০৭ জন।

## শিক্ষা
মনোহরদি উপজেলার শিক্ষার হার ৬৯%। এখানে সরকারি প্রাথমিক বিদ্যালয় ১০২টি, বেসরকারী প্রাথমিক বিদ্যালয় ২৯টি, কমিউনিটি প্রাথমিক বিদ্যালয় ৬টি, জুনিয়র উচ্চ বিদ্যালয় ৬টি, উচ্চ বিদ্যালয় (সহশিক্ষা) ২৩টি, উচ্চ বিদ্যালয় (বালিকা) ১৪টি, দাখিল মাদ্রাসা ১৩টি, আলিম মাদ্রাসা ৪টি, ফাজিল মাদ্রাসা ৮টি, কলেজ (সহপাঠ) ৮টি, কারিগরি কলেজ ৩টি, সরকারি কলেজ ০১টি। এছাড়াও অনেক কওমি মাদরাসা রয়েছে।
## কৃষি
এই এলাকার প্রধান কৃষি ফসল হচ্ছে ধান, পাট, কলা, পান, আলু, বাদাম, আপেল কুল, মাছ, শিম, চালকুমড়া, পেঁপে, টমেটো, বেগুন, শসা, কেলাই, পেয়ারার উল্লেখযোগ্য ফসল উৎপাদন হয় (এছাড়া বর্তমানে পোল্ট্রি খামার এর পাশাপাশি ডেইরি খামার বা গরুর খামারও ব্যাপক হারে বৃদ্ধি পাচ্ছে)।

## অর্থনীতি
এ অঞ্চলের প্রধান ফসল ধান, কলা, পাট, পান চাষ, ইটের বাটা, প্লাস্টিক শিল্প, কুটির শিল্প, মৎস্য হ্যাচারি, গবাদী পশুর খামার ইত্যাদি উপজেলার সবচেয়ে সমৃদ্ধিশালী অর্থনীতি প্রাণকেন্দ্র হচ্ছে চালাকচর বাজার বিশেষ করে মাছ, সবজি, কাপড়ের ব্যবসার ছোট বড় চার থেকে পাচঁশত দোকান রয়েছে ফার্নিচার শিল্প ও উল্লেখযোগ্য। তাছাড়া পোলট্রি খামার ও মুরগীর বাচ্চা উৎপাদনে ব্যাপক হারে বৃদ্ধি পাচ্ছে যা জাতীয় অর্থনীতিকে এগিয়ে নিয়ে যাবে।

## যোগাযোগ
* পাকা রাস্তা - ৩১৫.০০ কিলোমিটার;
* কাঁচা রাস্তা - ২৫২.০০ কিলোমিটার;
* ব্রীজ/কালভার্ট - ৬০৪টি;
* নদ-নদী - ৪টি।

## আরও দেখুন
* নরসিংদী জেলা
* ঢাকা বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 

বিষয়শ্রেণী:মনোহরদী উপজেলা
বিষয়শ্রেণী:নরসিংদী জেলার উপজেলা
কুমড়া

**কুমড়া**বা **কুমড়ো** দ্বিবীজপত্রী লতানে উদ্ভিদ। কুমড়া প্রধানত দুই রকমের হয়: মিষ্টিকুমড়া এবং চালকুমড়া। মিষ্টিকুমড়া ফলজাতীয় সবজি যা কিউকারবিটেসি পরিবারের প্রধান গণ *কিউকারবিটা*র কয়েকটি প্রজাতি। মিষ্টিকুমড়ার আকার পেটমোটা গোল এবং পাকা অবস্থায় এর ভিতরের অংশ উজ্জ্বল কমলা বর্ণের হয়ে থাকে। 
চালকুমড়া বা জালিকুমড়া Benincasa গণভুক্ত; এটি সবুজ রঙের হয়।

*মিষ্টিকুমড়া: pumpkin, winter squash, gourd & squash. বৈজ্ঞানিক নাম: *Cucurbita mixta, C. pepo, C. maxima, C. alba, C. moschata* এবং এদের নানান প্রকরণ ও শংকর। এর মধ্যে *C. moschata* বাংলাদেশে সবচেয়ে বেশি দেখা যায়।
*চালকুমড়া, জালিকুমড়া বা ছাচি কুমড়া: Winter melon, white gourd, Wax Gourd, winter gourd, tallow gourd, Chinese preserving melon, বা ash gourd. বৈজ্ঞানিক নাম: *Benincasa hispida* এবং এর নানান প্রকরণ ও শংকর।
কুমড়ার বীজ উপযুক্ত পরিবেশে মৃদভেদী অঙ্কুরোদগমের মাধ্যমে ছোট চারাগাছ হয়।

## মিষ্টিকুমড়ার ছবি

Image:KumroFul1.JPG|মিষ্টিকুমড়া ফুল
Image:Pumpkins.jpg|পাকা মিষ্টিকুমড়া
Image:Pumpkin with stalk.jpg|মিষ্টিকুমড়া গাছে ধরে আছে
Image:Squashes.jpg|নানারকম মিষ্টিকুমড়া


## জালিকুমড়ো বা চালকুমড়োর ছবি

Image:W tougan4091.jpg|*Benincasa hispida*
File:Ash Gourd (benincasa pruriens) at Pogallapalli Khammam.jpg|গাছ ও ফল
Image:Benincasa hispida.jpg|কাটা চালকুমড়ো
Image:Benincasa hispida Blanco2.323.png|গাছ ফুল ও ফল 


## পুষ্টি উপাদান

## তথ্যসূত্র

বিষয়শ্রেণী:ফল
বিষয়শ্রেণী:সবজি
বসুন্ধরা সিটি

**বসুন্ধরা সিটি** বসুন্ধরা গ্রুপের নির্মিত দক্ষিণ এশিয়ার বৃহত্তম বিপণিবিতান। বাংলাদেশের রাজধানী ঢাকার পান্থপথে কাওরান বাজারের নিকটে অবস্থিত এই বহুতল ভবনটি আধুনিক স্থাপত্য নকশা অনুযায়ী নির্মিত হয়েছে।

বসুন্ধরা সিটি ভবনটি একটি ২১ তলাবিশিষ্ট ভবন, যার নিচের ৮টি তলা বিপণী বিতানের জন্য ব্যবহার করা হয় এবং অবশিষ্ট তলাগুলি বসুন্ধরা গ্রুপের দপ্তর হিসেবে ব্যবহার করা হয়। ভবনের বিপণী বিতান অংশে প্রায় ২,৫০০টি দোকানের জায়গা রয়েছে। এছাড়াও আছে খাবারের দোকানের জন্য একটি নির্দিষ্ট তলা, মাটির নিচে বা বেসমেন্ট লেভেলে অবস্থিত একটি বড় শরীরচর্চা কেন্দ্র, একটি মাল্টিপ্লেক্স সিনেমা হল এবং এর উপরের তলাতে শিশুদের বিনোদন কেন্দ্রসহ একটি খাবারের রেস্তোরাঁ। ছাদে বাগানসহ সম্পূর্ণ শীতাতপ নিয়ন্ত্রিত এই বিপণী বিতানটি ঢাকার নগরীর আধুনিকায়নের অন্যতম প্রতীক হিসেবে বিবেচিত।

প্রায় ২৫,০০০ লোক প্রতিদিন এই বিপণী বিতান পরিদর্শন করে। এটি বাংলাদেশে পশ্চিমা ঢঙে নির্মিত প্রথম বহুতল বাণিজ্যিক ভবন। ভবনটি প্রধান স্থপতি মুস্তাফা খালিদ পলাশ এবং মোহাম্মদ ফয়েজ উল্লাহ। ভবনটি নির্মাণে ব্যয় হয় ১০০ মিলিয়ন ডলারের ও বেশি। ১৯৯৮ সালে ভবনটির নির্মাণ কাজ শুরু হয় এবং ২০০৪ সালের ৬ই আগস্ট তারিখে এটি জনসাধারণের জন্য উন্মুক্ত করে দেওয়া হয়। এটি সকাল ৯ টা থেকে রাত ৯ টা পর্যন্ত খোলা থাকে।

## ২০০৯ সালের অগ্নিকাণ্ড
thumb|220px|বসুন্ধরা সিটি টাওয়ারে আগুনের ধোঁয়া
২০০৯ সালের ১৩ই মার্চ বসুন্ধরা সিটি ভবনে এক ভয়াবহ অগ্নিকাণ্ডে ২১ তলা ভবনের ১৩ থেকে ১৮ তলা সম্পূর্ণ ভস্মীভূত হয়। এ ঘটনায় ৭ জন নিহত এবং অর্ধশতাধিক লোক আহত হয়।

## চিত্রশালা

চিত্র:Rooftop-of-Bashundhara-City.jpg|বসুন্ধরা সিটির ডোম
চিত্র:Basundhara Shopping Mall.JPG|বসুন্ধরা শপিং কমপ্লেক্স
চিত্র:Bashundhara city.JPG|বসুন্ধরা সিটির বহির্দৃশ্য
চিত্র:বসুন্ধরা সিটির ভিতরের উত্তর পাশের দৃশ্য। .jpg|বসুন্ধরা সিটির ভিতরের উত্তর পাশের দৃশ্য
চিত্র:Bashundhara City 20161002 .jpg|বসুন্ধরা সিটির ভেতরের দৃশ্য
চিত্র:Bashundhara-vue-extérieur.jpg|রাত্রিকালে
চিত্র:বসুন্ধরা সিটি মল ২০২৪.jpg|বসু্ন্ধরা সিটি শপিং মল এর ভিতরের দৃশ্য
চিত্র: বসুন্ধরা সিটি মল ২০২৪ (১).jpg|বসুন্ধরা সিটি শপিং মল এর ছাদের ডোম
চিত্র: বসুন্ধরা সিটি মল ২০২৪ (২).jpg|বসু্ন্ধরা সিটি শপিং মল এর মূল প্রবেশপথ
চিত্র:বসুন্ধরা সিটি শপিং মল ২০২৪ (৩).jpg|বসু্ন্ধরা সিটি শপিং মল
চিত্র:বসুন্ধরা সিটি শপিং মল ২০২৪ (৪).jpg|বসু্ন্ধরা সিটি শপিং মল
চিত্র:বসুন্ধরা সিটি শপিং মল ২০২৪ (৫).jpg|বসু্ন্ধরা সিটি শপিং মল এর সারি সারি দোকান
চিত্র:বসুন্ধরা সিটি শপিং মল ২০২৪ (৬).jpg|বসু্ন্ধরা সিটি শপিং মল এর ভিতরের দৃশ্য


## আরও দেখুন
* বাংলাদেশের বিপণিবিতানের তালিকা
* বাংলাদেশের স্থাপত্য
* যমুনা ফিউচার পার্ক

## তথ্যসূত্র

## বহিঃসংযোগ

* বসুন্ধরা সিটির ওয়েবসাইট
* গুগল স্যাটেলাইট

বিষয়শ্রেণী:ঢাকার বিপণিবিতান
বিষয়শ্রেণী:ঢাকার ভবন ও স্থাপনা
বিষয়শ্রেণী:২০০৪-এ প্রতিষ্ঠিত বিপণিবিতান
আবু সাদাত মোহাম্মদ সায়েম

**বিচারপতি আবু সাদাত মোহাম্মদ সায়েম** (২৯ মার্চ ১৯১৬ - ৮ জুলাই ১৯৯৭) ছিলেন বাংলাদেশের একজন প্রখ্যাত আইনবিদ এবং প্রথম প্রধান বিচারপতি। তিনি বাংলাদেশের ৬ষ্ঠ রাষ্ট্রপতি হিসাবে ১৯৭৫ সালের ৬ নভেম্বর থেকে ১৯৭৭ সালের ২১ এপ্রিল পর্যন্ত দায়িত্ব পালন করেন।

## প্রারম্ভিক জীবন
আবু সাদাত মোহাম্মদ সায়েম বর্তমান রংপুর জেলায় (তৎকালীন বাংলা প্রদেশের অংশ) ১৯১৬ সালের ৮ জুলাই জন্ম গ্রহণ করেন। তিনি রংপুর জিলা স্কুলে পড়া লেখা করেন এবং পরবর্তিতে কারমাইকেল কলেজে ভর্তি হন। বিচারপতি সায়েম কলকাতা প্রেসিডেন্সি কলেজে পড়ালেখা করেন ও ইউনিভার্সিটি ল' কলেজ থেকে আইনে ডিগ্রি লাভ করেন।

## কর্মজীবন
কলকাতা কোর্টে আইনজীবী হিসেবে কাজ করার পর ১৯৪৭ সালে সায়েম ঢাকা চলে আসেন। ঢাকাতে তিনি ঢাকা হাইকোর্টে প্রাকটিস শুরু করেন। বাঙালি রাজনীতিবিদ এ. কে. ফজলুল হকের সাথেও সায়েম কাজ করেন। একসময় তিনি ঢাকা হাই কোর্ট বার এসোসিয়েশনের নির্বাচিত মহাসচিব ও ভাইস-প্রেসিডেন্ট হন। পূর্ব পাকিস্তান আইনজীবী এসোসিয়েশন, পূর্ব পাকিস্তান বার কাউন্সিল এবং ঢাকা বোর্ড অফ দ্যা স্টেট বাংক অফ পাকিস্তানের সদস্য ছিলেন আবু সায়েম। জুলাই ৩, ১৯৬২ সালে সায়েম বিচারপতি হিসেবে নিয়োগ লাভ করেন।

বাংলাদেশের স্বাধীনতা লাভের পর প্রথম প্রধান বিচারপতি হিসাবে আবু সাদাত মোহাম্মদ সায়েমকে নিয়োগ দেয়া হয় এবং বাংলাদেশের প্রথম রাষ্ট্রপতি বঙ্গবন্ধু শেখ মুজিবুর রহমান ১৯৭২ সালের ১২ জানুয়ারি বিচারপতি সায়েমকে শপথ বাক্য পাঠ করান।

## রাজনৈতিক জীবন
বাংলাদেশের স্বাধীনতার পর বিচাপতি সায়েমকে ১২ জানুয়ারি ১৯৭২ তে দেশের প্রথম প্রধান বিচারপতির দায়িত্ব দেওয়া হয়। ১৯৭৫ সালের ৩ নভেম্বর এর সামরিক অভ্যুত্থানের পর খালেদ মোশাররফ, শাফায়াত জামিল এবং অভ্যুত্থানকারী কতিপয় সেনা অফিসারের অনুরোধে ৬ নভেম্বর বিচারপতি সায়েমকে দেশের ৬ষ্ঠ রাষ্ট্রপতি হিসেবে নিয়োগ দেওয়া হয়। রাষ্ট্রপতির দায়িত্ব গ্রহণের পরই তিনি সংসদ ও মন্ত্রিপরিষদ ভেঙ্গে দিয়ে সারাদেশে সামরিক আইন জারি করেন এবং নিজেকে প্রধান সামরিক আইন প্রশাসক ঘোষণা করেন। ১৯৭৬ সালের ২৯ নভেম্বর তিনি প্রধান সামরিক আইন প্রশাসকের দায়িত্ব থেকে অব্যাহতি নিয়ে সেনাপ্রধান জিয়াউর রহমানকে প্রধান সামরিক আইন প্রশাসক নিয়োগ করেন। ১৯৭৭ সালের ২১ এপ্রিল তিনি সেনাপ্রধান জিয়াউর রহমানের হাতে বাংলাদেশের রাষ্ট্রপতির দায়িত্ব দিয়ে অবসর গ্রহণ করেন ।

## রচনাবলী
বিচারপতি সায়েম তার আত্মজীবনী লেখেন "বঙ্গভবনে:শেষ অধ্যায়" (১৯৮৮)। এ বইটিতে তিনি ১৯৭৫-১৯৭৭ এর মাঝের দেশের রাজনৈতিক ঘটনাগুলো উল্লেখ্য করেন।

## মৃত্যু
বিচারপতি সায়েম ১৯৯৭ সালের ৮ জুলাই ৮১ বছর বয়সে মৃত্যু বরণ করেন।

## আরো দেখুন
* বাংলাদেশের রাষ্ট্রপতি
* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

## তথ্যসূত্র

## বহিঃসংযোগ
* বিচারপতি আবু সাদাত মোহাম্মদ সায়েম - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।

বিষয়শ্রেণী:১৯১৬-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশের রাষ্ট্রপতি
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশের প্রধান বিচারপতি
বিষয়শ্রেণী:রংপুর জেলার ব্যক্তি
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:রংপুর জিলা স্কুলের প্রাক্তন শিক্ষার্থী
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
ব্রিটিশ এয়ারওয়েজ

[right|thumb|ব্রিটিশ এয়ারওয়েজের [লোগো (চিহ্ন)]]

**ব্রিটিশ এয়ারওয়েজ** (ইংরেজি British Airways) যুক্তরাজ্যর সব থেকে বড় এয়ারলাইন৷ এয়ার ফ্রান্স আর লুফটহানসার পরে এই এয়ারলাইন ইউরোপ মহাদেশের সব থেকে বড় এয়ারলাইন৷ লন্ডন হিথরো বিমানবন্দর আর লন্ডন গ্যাটউইক বিমানবন্দর এর প্রধান বিমানবন্দর৷ ২০০৩-সাল অবধি ব্রিটিশ এয়ারওয়েজের বিমান বহরে কনকর্ড বিমান ছিল।

## ফ্লাইট নম্বরসমূহ
* নম্বর 1-1500, 1502-1503 এবং 2000-3999 ব্রিটিশ এয়ারওয়েজের বিমান৷ 
* নম্বর 1501, 1504-1999 ব্রিটিশ এয়ারওয়েজ কনেক্টের বিমান৷ 
* নম্বর 1-199 ইন্টারকন্টিনেন্টাল ফ্লাইটের জন্য লন্ডন হিথরো থেকে৷ 
* নম্বর 200-299 হিথরো থেকে আমেরিকার ফ্লাইটের জন্য (কিন্তু কানাডা, নিউ ইয়োর্ক সিটি, নিউয়ার্ক আর সিয়াটল নয়)৷ 
* নম্বর 300-999 হিথরো থেকে ইউরোপিয়ান ফ্লাইটের জন্য৷ 
* নম্বর 1000-1999 হিথরো থেকে সব যুক্তরাজ্যর ফ্লাইটের জন্য৷ 
* নম্বর 2000-2999 গ্যাটউইকের ফ্লাইটগুলির জন্য৷ 
* নম্বর 4000-8999 কোড শেয়ার সার্ভিসগুলি, যা অন্য এয়ারলাইন অপারেট করে (ব্রিটিশ এয়ারওয়েজ কনেক্টও)৷

## আরোও দেখুন
* লন্ডন হিথরো বিমানবন্দর 
* নেতাজী সুভাষ চন্দ্র বসু আন্তর্জাতিক বিমানবন্দর

## তথ্যসূত্র

## বহিঃসংযোগ
* ব্রিটিশ এয়ারওয়েসের ওয়েবসাইট (ইংরেজিতে)

বিষয়শ্রেণী:যুক্তরাজ্যের বিমান পরিবহন সংস্থা
বিষয়শ্রেণী:আইএটিএ সদস্য
বিষয়শ্রেণী:ইউরোপীয় বিমান পরিবহন সংস্থার সদস্য
বিষয়শ্রেণী:ব্রিটিশ এয়ারওয়েজ
বিষয়শ্রেণী:ব্রিটিশ মার্কা
কমিউনিস্ট ইস্তেহার

**কমিউনিস্ট ইস্তেহার** বা **কমিউনিস্ট ম্যানিফেস্টো** প্রথম প্রকাশ হয় ফেব্রুয়ারি ২১, ১৮৪৮ সালে। জার্মান ভাষায় রচিত এই বইটির নাম ছিলো *মানিফেস্ট ডেয়ার কোমুনিস্টেন* (Manfest Der Kommunisten)। কার্ল মার্কস এবং ফ্রিডরিখ এঙ্গেলস এটি যৌথভাবে রচনা করেন। কমিউনিস্ট বিপ্লবের উদ্দীপনার পেছনে এই গ্রন্থের ভূমিকা আজও সমপরিমাণে অটুট আছে।

কমিউনিস্ট ইস্তেহারের প্রথম ভাগের নাম "বুর্জোয়া ও প্রলেতারিয়েত"। এই ভাগে সামন্ততান্ত্রিক সমাজ থেকে পুঁজিবাদের জন্মের কাহিনী বলা হয়। মার্ক্স পুঁজিবাদের আকাশচুম্বী উৎপাদন ক্ষমতাকে যথাযথ স্বীকৃতি দেন। তবে পুঁজিবাদের ধ্বংসাত্মক ক্রিয়াকলাপ তিনি তার রচনায় উদ্‌ঘাটিত করেছেন। তার মতে অকল্পনীয় হারে পণ্যোৎপাদন বাড়লেও সমাজ থেকে দারিদ্র্য দূর হয়নি। তিনি পুঁজিবাদের অন্তর্বিরোধ এবং আর্থিক সংকটের বিশ্লেষণ করেছেন। এই ইস্তেহারে ধনতন্ত্রের অন্ধকার দিক দেখিয়ে পরিবর্তে অন্য কোনো সমাজব্যবস্থার কথা বলা হয়নি। তবে বলা হয়েছে, প্রচলিত সমাজব্যবস্থার গতিশীলতা থেকেই ঘটনাক্রমে ধ্বংসাত্মক শক্তির জন্ম হবে।

কমিউনিস্ট ইস্তেহার-এর ভেতর যে মূলচিন্তা প্রবহমান তা এই যে ইতিহাসের প্রতি যুগে অর্থনৈতিক উৎপাদন এবং যে সমাজ-সংগঠন তা থেকে আবশ্যিকভাবে গড়ে উঠে, তাই থাকে সেই যুগের রাজনৈতিক ও বুদ্ধিবৃত্তিগত ইতিহাসের মূলে। সুতরাং জমির আদিম যৌথ মালিকানার অবসানের পর থেকে সমগ্র ইতিহাস হয়ে এসেছে শ্রেণী সংগ্রামের ইতিহাস। আধুনিক বুর্জোয়া সম্পত্তির অনিবার্যভাবে আসন্ন অবসানের কথা ঘোষণা করাই ছিল এই বইয়ের লক্ষ্য।

## অনন্যতা-বর্তমান পর্যন্ত
১৯১৭ সালের অক্টোবর বিপ্লবের পরে রাশিয়ার ক্ষমতায় ভ্লাদিমির লেনিন নেতৃত্বাধীন বলশেভিকরা আসে। তখন বিশ্বের প্রথম সমাজতান্ত্রিক রাষ্ট্র স্পষ্টভাবে মার্কসবাদী লাইন বরাবর প্রতিষ্ঠিত হয়েছিল। সোভিয়েত ইউনিয়নের কমিউনিস্ট পার্টির ( সিপিএসইউ ) অধীনে সোভিয়েত ইউনিয়ন, যা বলশেভিক রাশিয়া একটি অংশ, একটি প্রলেতারিয়েতের একনায়কত্বাধীন রাষ্ট্র ছিল। তৃতীয় আন্তর্জাতিক এবং অন্যান্য লেনিনবাদী পার্টিগুলো মার্কস, এঙ্গেলস ও লেনিনের সর্বোত্তম কাজ জানতে ইচ্ছুক ছিলো। উপরন্তু, দলের নেতাদের মার্কসবাদী-লেনিনবাদী মতাদর্শের উপর তাদের নীতিগত সিদ্ধান্তের ভিত্তি প্রত্যাশিত ছিল। তাই এই ধরনের কাজ, যেমন ইশতেহার পার্টির বিভিন্ন স্তরের নেতাকর্মীদের বর্তমানে পড়ার প্রয়োজন বোধ করা হয়।

## তথ্যসূত্র

## বহিঃসংযোগ
* কমিউনিস্ট ইস্তেহারের বাংলা অনুবাদ (মার্ক্সবাদী ইন্টারনেট আর্কাইভ)

বিষয়শ্রেণী:সাম্যবাদ সম্পর্কিত বই
বিষয়শ্রেণী:পুঁজিবাদের সমালোচনাকারী গ্রন্থ
বিষয়শ্রেণী:বিবাচনকৃত বই
বেজি

**বেজি** বা **নেউল** (সংস্কৃত *নকুল*) হারপেস্টিডে গোত্রের শ্বাপদ (Herpestidae family of order Carnivora) স্তন্যপায়ী প্রাণী। লোমশ শরীর দ্রুত চলাচল করে। দিনের বেলায় খাবার সংগ্রহ করে রাতে মাটিতে নিজেদের তৈরীকৃত গর্তে বাস করে। মাছ, হাঁস-মুরগি, অন্য ছোট প্রাণী এদের খাদ্য।শহরে ঝোপ ঝাড় বিশিষ্ট এলাকায় এবং গ্রামে দেখা যায়।

বেজিকে সাপের শত্রু বলে গণ্য করা হয়। এরা দ্রুত প্রতিক্রিয়াশীলতা 

দ্বারা সাপকে পরাস্ত করতে পারে। এদের সাপের বিষে অনাক্রম্যতা আছে। অনুমান করা হয় যে এদের নিকোটিনিক অ্যাসিটাইলকোলিন রিসেপ্টার কেউটে সাপের বিষের সঙ্গে এমন ভাবে সহ-বিবর্তন হয়েছে যে রিসেপ্টরের যে অংশে বিষ সাধারণতঃ বাঁধতে পারে সেই অংশটি পরিবর্তিত হয়ে গেছে। ফলে কেউটের বিষ বেজির রিসেপ্টরের সঙ্গে বেঁধে তাকে অকেজো করতে পারেনা।

## চিত্রশালা

File:Cusimanse.jpg|সাধারণ কুসিমানসে, *ক্রসারচুস অবসকিউরাস*
File:Smit.m.rhinogale.melleri.jpg|মেলারের বেজি, *রাইঙ্কোগেল মেলেরি*
File:Flickr_-_don_macauley - Mongoose.jpg|ব্যান্ডেড মঙ্গুজ
File:2007-stripe-necked-mongoose.jpg|স্ট্রাইপ-গ্যাড মঙ্গুজ, *হার্পেস্টেস ভিটিকোলিস*
File:Small_asian_mongoose.jpg|ছোট এশিয়ান মঙ্গুজ, *হার্পেস্টেস জাভানিকাস*
File:Indian_Mongoose_pups.jpg|ভারতীয় ধূসর মঙ্গুস পুপস
File:Banded_mongoose_Skeleton.jpg|ব্যান্ডেড মঙ্গুজ *মুঙ্গোস মুঙ্গো* কঙ্কাল অস্টিওলজির জাদুঘরে প্রদর্শনে


## তথ্যসূত্র

বিষয়শ্রেণী:শ্বাপদ
বিষয়শ্রেণী:স্তন্যপায়ী প্রাণী
বিষয়শ্রেণী:আফ্রিকার স্তন্যপায়ী
বিষয়শ্রেণী:এশিয়ার স্তন্যপায়ী
বিষয়শ্রেণী:বেজি
বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
গগ ও মেগগ

**গগ্‌** পুরাতন বাইবেলে উল্লিখিত একজন পরাক্রান্ত জালেম নেতা। বাইবেলের এক স্থানে উল্লেখ আছে যে, গগ্‌ ম্যাগগদের দেশে আবির্ভূত হয়ে ম্যাগগদের নিয়ে একসাথে ইসরাঈল বা ফিলিস্তিন আক্রমণ করে পরাজিত হবে। লক্ষণীয় বিষয় এই যে, এরা কুরআনে উল্লিখিত ইয়াজুজ মাজুজদের সাথে তুলনীয়।

ইযেকিয়েলের গ্রন্থ অনুসারে গগ্‌ হচ্ছে রশ, মেশেচ এবং তুবালের রাজপুত্র। এই স্থানগুলো ম্যাগগদের দেশের উত্তরে অবস্থিত। (ইযেকিয়েল ৩৮: ২-৩)

ইযেকিয়েলের ভবিষ্যদ্বাণী অনুসারে ইসরাইলের ।পর্বতমালা  ঈশ্বরের হাতে পরাজিত হবে। তবে গগ্‌ একজন ব্যক্তি নাকি কোনো গোত্র তা নিয়ে মতভেদ আছে।

## তথ্যসূত্র

বিষয়শ্রেণী:খ্রিস্টধর্ম
শ্যামনগর

**শ্যামনগর** হল ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর। এটি জেলার একটি গুরুত্বপূর্ণ শিল্পকেন্দ্র। শহরটি রাজ্যের রাজধানী কলকাতা থেকে প্রায় ৩০ কিলোমিটার দূরে হুগলি নদীর তীরে অবস্থিত।

## ইতিহাস
মূলাজোড়, অধুনা শ্যামনগর শহরটি হুগলী নদীর তীরে অবস্থিত একটি প্রাচীন জনপদ। মহারাজ কৃষ্ণচন্দ্র এখানে কবি ভারতচন্দ্র রায়গুনাকরকে জমি প্রদান করেছিলেন। এখানে গোপীমোহন ঠাকুর ব্রহ্মময়ী কালিমন্দির প্রতিষ্ঠা করেন।

মূলাজোড় কালীবাড়ি বা শ্যামনগর কালীমন্দির একটি ঐতিহাসিক নিদর্শন। এই মন্দির গঙ্গা নদীর তীরে স্থাপিত। শীতকালে প্রতি বৎসর পৌষ মাসে একমাস ধরে মন্দিরে কালী মায়ের বিশেষ পুজো আরাধনা চলে। দূর দূর থেকে আগত ধর্মপ্রাণ মানুষ ভোর বেলা থেকে দীর্ঘ লম্বা লাইনে দাঁড়িয়ে এক জোড়া মুলো, ফুল, বেলপাতা, প্রসাদ মাটির তৈরী ডালায় সাজিয়ে মায়ের পুজো দেন। তাই এই বিশেষ পুজোর নাম 'মূলা ডালি'।

## ভূগোল
শ্যামনগর গাঙ্গেয় সমভূমি অঞ্চলে  উচ্চতায়  অক্ষ-দ্রাঘিমাংশে অবস্থিত। শহরটি হুগলি নদীর তীর বরাবর উত্তর-দক্ষিণে প্রসারিত। এই শহরের অধিকাংশ অঞ্চলে আগে জলাভূমি ছিল। পরে জনসংখ্যা বৃদ্ধি পাওয়ায় জলাভূমি বুজিয়ে এই শহরটি গড়ে ওঠে। অবশিষ্ট জলাভূমি এখন পূর্ব কলকাতা জলাভূমি নামে পরিচিত। এটি আন্তর্জাতিক গুরুত্বসম্পন্ন রামসর সংরক্ষণের অন্তর্ভুক্ত।

গাঙ্গেয় সমভূমির অন্তর্ভুক্ত হওয়ায় এই শহরের মাটি পাললিক প্রকৃতির। শহরের তলদেশে মাটি, পলি, বিভিন্ন ধরনের বালি ও কাঁকড় রয়েছে। মাটির দুটি স্তরের মধ্যে এই উপাদানগুলি বদ্ধ হয়ে আছে। নিচের স্তরটির গভীরতা  থেকে  এবং উপরের স্তরটির গভীরতা  থেকে । ভারতীয় মানক ব্যুরোর মতে এই শহরটি সিসমিক ক্ষেত্র-তিনের অন্তর্গত; যার মাত্রা এক থেকে পাঁচ (অর্থাৎ, এটি ভূমিকম্প-প্রবণ অঞ্চল)।  অন্যদিকে রাষ্ট্রসংঘ উন্নয়ন কর্মসূচির একটি প্রতিবেদন অনুসারে, এই শহরটি ঘূর্ণিঝড়-প্রবণ অঞ্চলে অবস্থিত।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:কলকাতা মহানগর অঞ্চল
বিষয়শ্রেণী:পশ্চিমবঙ্গের শহর
বিষয়শ্রেণী:কলকাতার পাড়া
আবদুর রহমান বিশ্বাস

**আবদুর রহমান বিশ্বাস** (২৬ সেপ্টেম্বর ১৯২৬-৩ নভেম্বর ২০১৭) ছিলেন বাংলাদেশের সাবেক রাষ্ট্রপতি। তিনি ১৯২৬ সালের ১ সেপ্টেম্বর বরিশালের শায়েস্তাবাদ গ্রামে জন্ম গ্রহণ করেন।

## শিক্ষা ও কর্মজীবন
আবদুর রহমান বিশ্বাস স্কুল ও কলেজ জীবন বরিশালে কাটে। তিনি ঢাকা বিশ্ববিদ্যালয় থেকে বিএ (সম্মান) ও ইতিহাস এবং আইনে স্নাতক ডিগ্রি লাভ করেন। প্রথমে তিনি স্থানীয় সমবায় ব্যাংকের সভাপতি হিসেবে কর্মজীবন শুরু করেন। শিক্ষাবিস্তারেরে উদ্দেশ্যে তিনি কিছু শিক্ষা প্রতিষ্ঠান প্রতিষ্ঠা করেন। এই কাজের জন্য সরকার ১৯৫৮ সালে তাকে *স্বেচ্ছাসেবী সমাজ কর্মী* হিসেবে স্বীকৃতি দান করে। ষাটের দশকে কিছু দিন বাবুগঞ্জ পাইলট উচ্চবিদ্যালয়ের প্রধান শিক্ষকের দায়িত্ব পালন করেন। পরে বরিশালে আইন পেশায় জড়িয়ে পড়েন।
### রাজনৈতিক জীবন
১৯৬২ ও ১৯৬৫ সালে তিনি পূর্ব পাকিস্তান আইন সভার সদস্য নির্বাচিত হন। ১৯৬৫ থেকে ১৯৬৯ পর্যন্ত তিনি সংসদ সচিব হিসেবে দ্বায়িত্ব পালন করেন। ১৯৬৭ সালে তিনি জাতিসংঘের ২২তম সাধারণ সভায় অংশ করেন। ১৯৭৪ ও ১৯৭৬ সালে তিনি বরিশাল বার আসোসিয়েশনের সভাপতি নির্বাচিত হন। ১৯৭৭ সালে তিনি বরিশাল পৌরসভার চেয়ারম্যান নির্বাচিত হন। ১৯৭৯ সালের সাধারণ নির্বাচনে আবদুর রহমান বিশ্বাস সংসদ সদস্য নির্বাচিত হন। ১৯৭৯-৮০ সময়ে তিনি রাষ্ট্রপতি জিয়াউর রহমানের মন্ত্রীসভায় পাট মন্ত্রী ছিলেন এবং ১৯৮১-৮২ সালে রাষ্ট্রপতি বিচারপতি আবদুস্‌ সাত্তারের মন্ত্রী সভায় স্বাস্থ্য মন্ত্রী ছিলেন।

#### রাষ্ট্রপতি
বাংলাদেশে সংসদীয় শাসন ব্যবস্থা চালু হবার পর ১৯৯১ এর ৮ অক্টোবর দেশের রাষ্ট্রপতি নির্বাচিত হন। রাষ্ট্রপতি থাকা কালীন তিনি তৎকালীন সেনাবাহিনী প্রধান জেনারেল নাসিমের নেতৃত্বে সংঘটিত এক সামরিক অভ্যূত্থান প্রতিহত করেন। ১৯৯৬ সালের ৮ অক্টোবর তার রাষ্ট্রপতি হিসেবে মেয়াদ শেষ হয়। রাষ্ট্রপতি থাকাকালেই ১৯৯৬ সালের এক সেনা অভ্যূত্থান ঠেকিয়ে দেশবাসীর কাছে যথেষ্ট প্রশংসা কুড়ান।

## পরবর্তী জীবন
রাষ্ট্রপতির পদ ছাড়ার আব্দুর রহমান বিশ্বাস রাজনীতি থেকে অবসর নেন। তিনি রাষ্ট্রপতি পদ ছাড়ার আগেই তার নির্বাচনী আসনে বড় ছেলে এহতেশামুল হক নাসিম বিশ্বাস ১৯৯৬ সালে সংসদ সদস্য নির্বাচিত হন। ১৯৯৮ সালের ১২ মার্চ ঢাকায় এক বিয়ের দাওয়াতে খাবারের বিষক্রিয়ায় মারা যান নাসিম। এই ঘটনায় মানসিকভাবে ভেঙ্গে পড়েন আব্দুর রহমান বিশ্বাস।

## ব্যক্তিগত জীবন
আবদুর রহমান বিশ্বাস আট ছেলে মেয়ের বাবা।

## মৃত্যু
তিনি ৩ নভেম্বর ২০১৭ সালে রাত পৌনে নয়টার দিকে ঢাকার ইউনাইটেড হাসপাতালে মৃত্যুবরণ করেন। তিনি বার্ধক্যজনিত নানা রোগে ভুগছিলেন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশের রাষ্ট্রপতি
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বরিশাল জিলা স্কুলের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:বনানী কবরস্থানে সমাধিস্থ
বিষয়শ্রেণী:সায়েস্তাবাদের ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের স্পিকার
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:২০শ শতাব্দীর পাকিস্তানি আইনজীবী
বিষয়শ্রেণী:বরিশালের আইনজীবী
গুলশান থানা

**গুলশান** বাংলাদেশের রাজধানী ঢাকার একটি অভিজাত এলাকা এবং থানা। এটি একটি সমৃদ্ধ আবাসিক এবং ব্যবসায়িক এলাকা। এখানে কয়েকটি পাঁচ তারকা হোটেল, উচ্চমানের রেস্তোরাঁ, শপিং সেন্টার, বিলাসবহুল বাড়ি ও অ্যাপার্টমেন্ট, প্রতিষ্ঠিত এবং সুপরিচিত বেসরকারী ইংরেজি-মাধ্যম এবং আন্তর্জাতিক স্কুল, ব্যাঙ্ক, দেশীয় ও বহুজাতিক কোম্পানির সদর দপ্তর, সদস্যদের ক্লাব এবং বেশকিছু দূতাবাস এবং হাই কমিশন রয়েছে এই এলাকায়। গুলশানে অনেক বাংলাদেশি ও আন্তর্জাতিক কোম্পানির অফিস রয়েছে। 

এক সময় ঢাকার প্রধানতম কমার্শিয়াল হাব বা ব্যবসাবাণিজ্যের কেন্দ্র ছিল মতিঝিল। অফিসপাড়া, ব্যাংকপাড়া বলতে তখন সবাই শুধুমাত্র মতিঝিল এবং তদসংলগ্ন এলাকাকেই বুঝতো। তবে সময়ের সাথে সাথে এসেছে পরিবর্তন। বর্ধিত ঢাকার নতুন বাণিজ্যিক কেন্দ্র বা কমার্শিয়াল হাব হয়ে উঠছে গুলশান এবং এর আশপাশের এলাকা। গুলশান এবং বনানী এলাকার পরিকল্পনা করা হয় অনেক আগে। সে সময় ঢাকা শহরের এক প্রকার প্রান্ত ছিল এই এলাকা। কিন্তু সময় যতই গড়িয়েছে, এই ঢাকা ততই সম্প্রসারিত হয়েছে চারিদিকে এবং গুলশান ও বনানী এলাকা পড়েছে সেই সম্প্রসারিত এলাকার ঠিক মাঝ বরাবর। এই এলাকায় গুলশান লেক নামে একটি হ্রদ রয়েছে।

## অবস্থান
ঢাকার উত্তরে বসুন্ধরা বা উত্তরা, দক্ষিণে মতিঝিল বা পুরান ঢাকা, পশ্চিমে ধানমন্ডি বা মোহাম্মদপুর আর পূর্বে বনশ্রী, আফতাবনগর যে অঞ্চলই ধরা যাক না কেন, সব এলাকার মোটামুটি মাঝখানে পড়েছে গুলশান এবং বনানী। গুলশানের চারদিকে মহাখালী, নিকেতন, তেজগাঁও, বারিধারা, বাড্ডা, বনানী, ক্যান্টনমেন্ট এলাকা। এলাকটি মূলত ২টি অংশ যথাক্রমে গুলশান ১ ও গুলশান ২ নামে পরিচিত। গুলশান ২-এ বড় একটি অংশেই বিদেশী দূতাবাস বা অফিসসমূহের অবস্থান। ঢাকার অন্যতম গাছপালা শোভিত এই এলাকা যদিও একটি আবাসিক এলাকা হিসেবে উল্লিখিত কিন্তু বর্তমান সময়ে বিভিন্ন কারণে এটি একটি বাণিজ্যিক এলাকায় পরিণত হয়েছে ও হচ্ছে।

## যোগাযোগ
গুলশানে যোগাযোগ ব্যবস্থায় সবচেয়ে বড় ভূমিকা রাখে মাঝবরাবর চলে যাওয়া গুলশান এভিনিউ। এটি উত্তরে দূতাবাস এলাকা থেকে শুরু করে গুলশান ২ ও ১ নম্বর সার্কেল হয়ে দক্ষিণে হাতিরঝিল পর্যন্ত বিস্তৃত। ১ নম্বর সার্কেল থেকে একপাশে মহাখালী অন্যপাশে বাড্ডা লিংক রোডের যোগাযোগ রয়েছে। ১ নম্বর সার্কেল থেকেই দক্ষিণ দিকে চলে গেলে পৌঁছানো যায় নিকেতন, হাতিরঝিল কিংবা তেজগাঁওতে। আর ২ নম্বর সার্কেলের সাথে সরাসরি যোগাযোগ বনানী, বারিধারা প্রমুখ এলাকার। এছাড়া বনানী ১১ নম্বর রোডের মাথায় লেকের উপর দিয়ে নতুন ব্রিজ নির্মাণ করে নতুন যাতায়াতের মাধ্যম তৈরি করা হয়েছে যা বনানী ও এয়ারপোর্ট রোডের সাথে গুলশানে যাতায়াতের নতুন মাধ্যম তৈরি করেছে।

## চিত্রশালা

Image:Gulshan 2 and Banani skyline.jpg|গুলশান ২
Image:গুলশান সেন্ট্রাল মসজিদে এন্ড ঈদগাহ ৫.jpg|গুলশান কেন্দ্রীয় মসজিদ
Image:Gulshan_Lake_scenery.jpg|গুলশান লেক
File:Gulshan Society Jame Masjid 02.jpg|গুলশান সোসাইটি জামে মসজিদ


## তথ্যসূত্র

## বহিঃসংযোগ

* 

বিষয়শ্রেণী:ঢাকা জেলার থানা
বিষয়শ্রেণী:ঢাকার পাড়া
বিষয়শ্রেণী:বাংলাদেশের পরিকল্পিত শহর